open-index/open-wikipedia-markdown huggingface dataset:
Catridali di Palermu

La **Catridali** (o la Matrici) è la cresia cchiù mpurtanti di Palermu. Si pò cunzidiràrila na sìntisi dâ storia d'arti e d'architittura di l'ùrtimu millenniu pû fattu ca s'unìscinu tanti stili. Ogni vota ca vinni rinnuvata, si cci vinni agghiunciuta n'àutru stili, unu supra chiddu ùrtimu. Si vìdinu tracci dû gòticu sicilianu, dû gòticu catalanu e ovviamenti dû baroccu sicilianu e puru n'anticchia dû neoclàssicu. Camilleri cci discrivi stu stili quasi caòticu comu nu *puema architittònicu*.

## Storia

Custruiuta duranti lu regnu dû re nurmannu, Gugghiermu II di Sicilia (1153-1189), dittu lu *bonu*, versu la fini dû sèculu XII, vinni accabbata ntô 1185, quattru anni prima dâ sò morti. Nta stu locu d'orìggini cc'era na basìlica cristiana antica funnata di San Grigoriu Magnu e poi adatta a muschea dî saracini. Vinni pruggitata di l'Arcivìscuvu Gaultieru Offamil (o *Walter of the Mill*, d'orìggini anglu-nurmannu).

## Architettura

Havi na furma rittàngulu e è sustinuta di quattru turri di l'èbbica nurmanna, suprastata di na cùbbula. Ô sud veni unuta ô palazzu arciviscuvìli cu dui granni arcati acuti supra cui spunta la turri campanaria. Dintra vinni cunzirbatu anticchia dû pirìudu nurmannu. Nutèvuli, ntrâ sagratu, li quattru stàtui dî Santi, lu pòrticu miridiunali dû sèculu XV e lu purtali di Antoniu Gambara. 

Ntâ navata dritta si ponnu assirvari li balati magnìfichi dî suvrani nurmanni e svevi, di Ruggeru II di Sicilia, sò figghia Custanza di Sicilia, sò maritu Arricu VI e lu figghiu di Custanza e Arricu, Fidiricu II, mpiraturi e *stupor mundi*.

Di facci â Catidrali dû latu miridiunali, s'allàrica na bedda chiazza câ stàtua di Santa Rusalìa, Patruna di Palermu.

 

## Rifirimenti
* Sarvaturi Camilleri (1998) *Vocabolario Italiano Siciliano*, Edizioni Greco, Catania.

## Mmàggini

Image:Cattedrale di palermo prospetto.jpg|Facciata
Image:Palerme Cathédrale.jpg
Image:Palermo03.jpg|Facciata miridiunali
Image:Palermo BW 2012-10-09 12-10-28.JPG|Turri
Image:Cattedrale di Palermo.JPG
Image:Cattedrale_di_Palermo2.JPG
Image:Palermo-Cathedral-bjs-3.jpg|Cùbbuli nichi
Image:Palermo-Cathedral-bjs-4.jpg|Àbbissidi
Image:Palermo-Cathedral-bjs-5.jpg|Àbbissidi
Image:Palermo-Cathedral-bjs-6.jpg|Àbbissidi
Image:Palermo-cattedrale.jpg|Àbbissidi
Image:Frescoed ceiling - Cathedral of Palermo - Italy 2015.JPG|Navata
Image:Palermo-sarcofago di federico II.jpg|Sepulcru di Fidiricu II ntrâ Catidrali


## Autri progetti

## Noti


## Bibliugrafìa

* 
* 
* 
* 
*
* 
* Giovanni Maria Amato, *De Principe Templo Panormitano*, Palermo, 1728.
* Francesco Danieli, *[https://archive.org/details/gri_33125011693732/page/n5/mode/2up I regali sepolcri del Duomo di Palermo riconosciuti ed illustrati]*, Napoli, 1784.
* Rosario La Duca, *Bibliografia di Rosario La Duca in: La Cattedrale di Palermo* studi per l'ottavo centenario dalla Fondazione. Palermo, Sellerio Editore, 1993.
* 
* Alessandro Casano, *[https://hdl.handle.net/2027/hvd.32044081033102 Del Sotterraneo della chiesa cattedrale di Palermo]*, Stamperia della Ved. Solli e C., Palermo 1849
* 

Catigurìa:Architittura di Sicilia
Woden Valley

**Woden Valley** è nu ripartu di Canberra, la capitali di l'Australia. Ntô 1964 fu addicchiaratu lu  primu ripartu dâ capitali. Oggi è abbastanti sviluppatu cu tanti uffici e nicozzî.

## Quartieri di Woden Valley
Cci sunnu 13 quartieri di Woden Valley chi s'attròvanu attornu ô centru dû ripartu (*Woden Town Centre*), ricurdannuni ca la citati di Canberra fu cumpritamenti prucittata e disignata di prima, puru li riparti e li quartieri.
* Chifley
* Curtin
* Garran
* Hughes
* Farrer
* Isaacs
* Lyons
* Mawson
* O'Malley
* Pearce
* Phillip
* Swinger Hill
* Torrens

Catigurìa:Canberra
Scrittura meroìtica

thumb|right|325px|Alfabeto meroitico

La **scrittura meroìtica** è un alfabbetu d'urìggini giruglìfica e demòtica chi fu usata nnû Regnu di Meroë finu ô 200 a.C. – e chi è facirmenti â basa dâ lingua nubbiana antica 'n usu nnî succissivi regni nubbiani, poi riscritta p'un unciali dirivatu di l'alfabbetu grecu chi aduttava tri di l'antichi glifi meroìtici. 

Essennu sustanziarmenti alfabbèticu, lu meroìticu si basava supra un principiu diversu dî giruglìfici eggizzi. Arcuni studiusi, comu Haarmann, crèdinu ca l'alfabbetu grecu avissi avutu un rolu essinziali 'n stu sviluppu, suprattuttu pirchì lu meroìticu avìa littri pî vucali; ma s'havi a diri ca li diffirenzi di littra c'un alfabbetu funèticu comu lu grecu arristavanu nutèvuli. 

Nustanti la struttura funètica, la vucali /a/ vinìa abbituarmenti nzitata nnî sìllabbi, a menu ca nun fussi ndicatu un signu vucali diversu, e na cunzunanti isulata era sempri ndicata câ vucali /e/ (schwa) a sìquiri lu sìmmulu. Pirtantu, li dui littri **me** rapprisintàvanu sia la sillabba /me/ ca la cunzunanti isulata /m/; la sillabba **ma** era scrivuta cu na littra, e **mi** c dui. Àutri sìllabbi avìanu sìmmuli spicìfici. Pi stu senzu, si tratta dunca dûn alfabbetu "semi-sillàbbicu", vagamenti sìmili ê scritturi abbuggida inniani chi si svilupparu grossu modu ntô ssu pirìudu. Diversi cunzunanti nfini di sìllabba, comu /n/ e /s/, vinìanu spissu mancu usati. 

Cc'èranu 23 sìmmuli nzumma. Chissi cumprinneru quattru vucali: 
***a** (sulu ô principiu di na palora; autrimenti /a/ vinìa liggiuta e diciuta puru siddu nun era prisenti), **e** (o schwa), **i**, **o** (o **u**);
14 cunzunanti (cu na vucali /a/ a sìquirili, siddu nun pricidìanu un signu vucàlicu diffirenti):
***y**(a), **w**(a), **b**(a), **p**(a), **m**(a), **n**(a), **r**(a), **l**(a), **ch**(a) (facirmenti palatali, comu *ich* pi tudiscu, o ugulari, comu l'ulannisi *dag*), **kh**(a) (vilari, comu tudiscu *Bach*), **k**(a), **q**(a), **s**(a) or **sh**(a), **d**(a);
e parecchi sìllabbi: 
***ne** o **ny**(a), **se** or **s**(a), **te**, **to**, **t**(a) or **ti**.

Cc'èranu dui formi gràfichi di l'alfabbetu meroìticu: na forma dirivata dî giruglìfici, principarmenti usata pî scrizzioni funirari e munumenti, e na cursiva, dirivata dû demòticu. La granni parti dî testi è pi st'ùrtima forma.

La dirizzioni dâ scrittura java supra li righi dâ manu dritta â manca, dû puntu cchiû vasciu versu chiddu cchiù àutu pû cursivu; pû giruglìficu, la scrittura java pi culonni 'n capu versu lu puntu vasciu, dâ manu dritta â manca. 

L'usu dû meroìticu era diffunnutu puru nnî regni nubbiani dî sèculi siquenti, unni putìssiru aviri nfruinzatu l'alfabbetu coptu câ ntruduzzioni dû Cristianèsimu 'n Nubbìa ntô sèculu VI d.C.

L'alfabbetu fu dicifratu ntô 1909 di Francis Llewellyn Griffith, un eggittòlugu ngrisi. Dunca, la lingua stissa nun fu cumpritamenti dicifrata.

## Vuci currilati
* Nuwaubic
 
## Liami sterni
* Meroìticu - Alfabbeti antichi (pi ngrisi)
* Meroìticu a Omniglot (pi ngrisi)
* Caràttiri Meroìticu (pi ngrisi)
* Asempî dâ scrittura meroìtica

Catigurìa:Linguìstica
Australasia

Cù tèrmini **Australasia** si disigna n'ària giugràfica.

L'Australasia è furmata di:
* Australia
* Nova Zilanna
* Papua Nova Guinea
* Indunesia
* ìsuli di l'Oceania

Sècunnu arcuni giugrafi lu tèrmini è cchiù ristrinciutu, ncludennu sulu Indunesia e Papua Nova Guinea.

Tali dinuminazzioni è duvuta ô fattu ca sti terri furmàvanu n’ùnicu cuntinenti, ‘n èbbichi giulòggichi rilativamenti ricenti.

Catigurìa:Gioluggìa
Capu di Bona Spiranza

Lu **Capu di Bona Spiranza** è nu prumuntoriu dû Àfrica dû Sud ntê pressi di Citati dû Capu, tradizziunarmenti (en nun currittamenti) cunziddiratu comu lu puntu cchiù a sud dû cuntinenti africanu e comu puntu di siparazzioni tra l'Ocèanu Atlànticu e l'Ocèanu Innianu. (Ticnicamenti, la divisioni tra li dui Océani s’attrova cchiù a est, a Capu Agulhas, ca s’attrova videmma cchiù a sud.)

La fridda currenti di Benguela supra la costa ovest e la càuda currenti di Agulhas, si fùnninu davanti ô Capu di Bona Spiranza, lu quali, nzémmula ô vicinu Capu Point, nn’offri nu scinariu spittaculari.

## Storia
Lu Capu di Bona Spiranza vinni attravirsatu pâ prima vota ntô 1488, dû navigaturi portughisi Bartulumiu Diaz, ca ci detti lu nomu di "Capu dî Timpesti" (*Cabo das Tormentas*). Vinni ‘n siquutu vattiatu di Giuvanni II dû Portugallu comu "Capu di Bona Spiranza" (*Cabo da Boa Esperança*) pi vìa di l'apirtura dî rutti versu urienti.

Lu mircanti ulannisi Jan van Riebeeck stabbilìu nu campu di rifurnimentu pâ Cumpagnìa Ulannisa di l’Innî Urientali, ntê pressi dû Capu, lu 6 d’aprili di 1652. Sta basi va a sviluppàrisi ‘n siquutu nta l'udierna Citati dû Capu.

Lu 31 di dicèmmiru di 1687, nu gruppu d’ Ugunotti vìnniru mmiati ô Capu dî Paisi Vasci. Iddi s’èranu rifuggiati ntê Paisi Vasci dâ Francia, ô scopu di sfuiiri ê pirsicuzzioni riliggiusi. La Cumpagnìa Ulannisa di l’Innî Urientali avìa bisognu di cultivatura sperti ntô Capo di Bona Spiranza, e lu cuvernu ulannisi vitti di l’uppurtunitati ntô mmiàricci l’Ugunotti.

Lu Regnu Unitu, lu 19 di jinnaru di 1806, accupau lu Capu. Chistu vinni cidutu ê britànnici cu lu Trattatu Anglu-Ulannisi dû 1814 e vinni di ddu mumentu amministratu comu Culonia dû Capu.

## Vuci currilati
* Storia dâ Culonia dû Capu 
* Pruvincia dû Capu

## Culligamenti sterni
* Situ web ufficiali

Capu di Bona
Citati

Na **citati** è nu nziggiamentu umanu stisu e stàbbili, n'ària urbana ca si diffirenzia di nu paisi o nu viddaggiu pi diminzioni, dinzitati di pupulazzioni, mpurtanza o statu ligali. Lu tèrmini sicilianu citati diriva di l'anàlugu latinu *civitas*, e diriva dâ stissa etimuluggìa di civirtati. Ntrâ li scritti antichi 'n sicilianu si leggi puru *civitati*.

## Talìa puru
* Statu
* Nazziuni
* Riggiuni
* Citati mètrupulitana
* Pruvincia

Catigurìa:Pulìtica
Catigurìa:Jussu
Catigurìa:850 palori siciliani di basi
Putenza

Putenza (Potenza n italiana) è lu capuluocu dâ Basilicata e dâ pruvincia di Putenza. Havi circa 69000 abbitanti.

Catigurìa:Basilicata
Catigurìa:Cumuna taliani
Campubbassu

Campubbassu è lu capuluòcu dû Molisi. Havi na pupulazzioni di circa 51000 abbitanti.

thumb|left|Lu campanaru dâ chiesa di San Bartolomeu.

Catigurìa:Mulisi
Catigurìa:Cumuna taliani
Àsculi Picenu

**Àsculi Picenu** è un cumuni di 50.135 abbitanti dâ pruvincia di Àsculi Picenu, capulocu di l'omònima pruvincia. S'attrova a 25 chilòmitri di lu Mari Adriàticu, nta la riggiuni Marchi.

## Talìa puru

 

Catigurìa:Cumuna taliani
Finlannisi cèlibbri

**[[Finlandia|Finlannisi]] cèlibbri** - Lista, p'òrdini alfabbèticu, di pirsunalità di nazziunalità finlannisi, o di rilivanza pâ cultura o la sucitati finlannisi.

*Viditi puru:* Finlandia, Biografìi

## Architetti
* Alvar Aalto
* Eliel Saarinen
* Eero Saarinen

## Cumpusitura
* Magnus Lindberg
* Jean Sibelius

## Puliticanti
* Esko Aho
* Tarja Halonen
* Urho Kekkonen
* Paavo Lipponen
* Karl Mannerheim

## Scinzati
* Lars Valerian Ahlfors 
* Rolf Nevanlinna 
* Edward Westermarck

## Scultura
* Johannes Takanen

## Spurtivi
* Janne Ahonen
* Marcus Grönholm 
* Mika Häkkinen 
* Juha Kankkunen 
* Hannes Kolehmainen 
* Jyrki Lumme 
* Jari Litmanen
* Timo Mäkinen 
* Tommi Mäkinen 
* Paavo Nurmi 
* Kimi Raikkonen
* Tapio Rautavaara 
* Ville Ritola 
* Keke Rosberg 
* Jarno Saarinen
* Sami Salo 
* Teemu Selanne 
* Esa Tikkanen 
* Ari Vatanen 
* Lasse Virén

Catigurìa:Listi
Catigurìa:Finlandia
Mmintura cèlibbri

Lista di ** mmintura cèlibbri ** (p'òrdini alfabbèticu):

Mmintura, p'òrdini alfabbèticu:

### A

### B

*Charles Babbage
*John Bardeen
*Alexander Graham Bell
*Tim Berners-Lee
*Laszlo Biro
*Walter Houser Brattain
*Edwin Beard Budding

### C

*Charles Cros

### D

*William Kennedy Laurie Dickson
*Rudolf Diesel

### E
*Thomas Alva Edison
*Douglas Engelbart

### F
*Philo Farnsworth
*John Ambrose Fleming
*Henry Ford
*Benjamin Franklin
*Buckminster Fuller
*Robert Fulton

### G
*Johann Gutenberg
*Flavio Gioia   certe

### H
*Rudolf Hell

### I

### J

### K

Leonard Kleinrock

### L
*Leonardo da Vinci

### M
*Guglielmo Marconi
*Edouard Michelin
*Robert Moog
*Samuel Morse
*Antonio Meucci

### N
*Alfred Nobel

### O

### P

### Q

### R
*Norbert Rilleaux
*Otto Frederick Rohwedder

### S

*William Bradford Shockley
*Werner von Siemens

### T
*Nikola Tesla

### U

### V
*Alessandro Volta

### W

*A. Baldwin Wood

### X

### Y

### Z
*Ferdinand Graf von Zeppelin
*Konrad Zuse

Catigurìa:Listi
Lampu gamma

Nu **lampu gamma** è na emissioni di radiazzioni di raggi gamma, chi pruveni di riggiuni assai luntani di l'universu.
Finòminu assai friquenti, dura tra na dicina di secunni e diversi minuti. Si penza ca li lampi gamma sunnu lu risurtatu di lu cullassu di na stidda murenti, sùbbutu prima di trasfurmàrisi in purtùsu nìuru.

Catigurìa:Astronumìa
Pirtusu nìuru

In astronumìa un **pirtusu nìuru** è na cuncintrazzioni sinculari di massa. È lu risurtatu di lu cullassu di na stidda di armenu 2 massi sulari. Â fini dû prucessu di cummustioni, senza cchiù l'enirgìa nucliari, na stidda di sti diminsioni cullassa pi la sò stissa forza di gravitati, nzinu a cuncintrari tutta la massa nta un puntu di unni nun nesci ni materia ni luci (pirciù * pirtusu nìuru*), pirchì la vilucitati di fujuta è supiriuri â vilucitati dâ luci. La sò prisenza si diduci sulu dû campu gravitazziunali assai forti chi lu  pirtusu nìuru cuntinua a esircitari ntê sò vicinanzi â distanzi di miliardi di chilòmitri.

Li stiddi particularmenti pisanti, sùbbutu prima di trasfurmàrisi n * pirtusu nìuru* emèttunu nu lampu gamma, di na durata chi dipenni dâ massa dâ stidda.

Catigurìa:Astronumìa
Etati dû ferru

L**etati dû ferru** ìnnica urigginariamenti nu pirìudu dâ preistoria o protustoria eurupea carattirizzatu di l'utilizzu dâ mitallurgìa dû ferru.

‘N Europa e ntô Vicinu Urienti sequi a l'etati dû brunzu e pricedi lu ngressu dâ cultura cunziddirata ntô pirìudu stòricu, ntô quali sunnu zoè prisenti fonti scritti. L'etati dû ferru nizzia ntornu ô XII sèculu AC ntô munnu miditirràniu e tra lu IX e l'VIII sèculu AC nta l'Europa sittintriunali. Comu pi l’àutri pirìudi dâ preistoria li sò lìmiti crunulòggici vàrianu cunziddirivurmenti sècunnu lu cuntestu giogràficu e culturali. Arcuni civilizzazzioni nun canusceru mai l'etati dû ferru, puru avennu nu sviluppu suciali e/o tècnicu nutèvuli, comu ntô casu dî civirtati priculummiani.

Oi pirtantu si tenni a nnicari cu etati dû ferru nun na fasi crunulòggica o nu stadiu evulutivu. ma la prisenza di na tècnica ca nfruinzau prufunnamenti e ‘n modu duraturu la sucitati d’arcuni culturi, ‘n particulari modu ‘n Europa. ‘N particulari tra li civirtati ca canusceru lu ferru cci sunnu l’Achèi ntâ Grecia arcàica, li Celti, chî culturi di Hallstatt e di La Tène, o li Girmani.

‘N mancanza di canuscenzi cchiù vasti supra li cumunitati pulìtichi e culturali di l'etati dû ferru, è la cultura matiriali ca ni cunzenti di difiniri ‘n stu pirìudu dî granni nzemi giogràfici ‘n Europa, ô nternu dî quali li matiriali prisèntanu n'umugginitati nutèvuli, sia dû puntu di vista dâ tècnica ca di chiddu dî dicurazzioni. Sti culturi, ca pirsìstinu pi tutta l'etati dû ferru, puru spannènnusi o cuntraènnusi a sècunna dî circustanzi, cumprènninu:
* culturi atlàntichi ‘n Gran Britagna, riggiuni valluni, ovest dâ Francia, riggiuni basca;
* culturi nòrdichi ntê Fiandri, ‘n Danimarca, ‘n Scandinavia
* culturi pulacchi ‘n Pulonia e ntê Carpazi sittintriunali
* culturi nord-alpini ntê riggiuni francisi alpini e ‘n Svìzzira
* culturi ibbèrichi ntâ Pinìsula Ibbèrica, tranni ca ‘n Portugallu e ntâ riggiuni basca;
* culturi itàlichi ‘n Italia a sud di l’Alpi
* culturi carpàtichi ntô bacinu danubbianu e ntê Carpazi.
* culturi grechi ‘n Grecia e ntê riggiuni èggii, Creta cumprisa.

Catigurìa:Archioluggìa
Catigurìa:Pristoria
Etati dû brunzu

L**Etati dû brunzu** ìnnica nu pirìudu dâ preistoria o dâ protustoria europea carattirizzatu di l'utilizzu dâ mitallurgìa dû brunzu. La dinuminazzioni fu ntruduciuta dû ricircaturi danisi Christian Jürgensen Thomsen, ca ntô 1816, duranti la sò òpira di classificazzioni di l’antichitati nazziunali, happi la ntuizzioni dâ mpurtanza pî vicenni dî pupulazzioni di l'utilizzu succissivu di parti di l’òmini d’uggetti ‘n petra, ‘n brunzu e ‘n ferru.

Oi è ginirarmenti ammittutu ca stu pirìudu succedi ô carculìticu e pricedi l'etati dû ferru. Comu pi l’àutri pirìudi dâ preistoria li sò lìmiti crunulòggici vàrianu nutivurmenti sècunnu l'ammenti giogràficu e culturali cunziddiratu.

L'etati dû brunzu veni ginirarmenti suddividuta ‘n brunzu anticu, brunzu mediu, brunzu ricenti e brunzu finali e sti pirìudi, ca sèrvinu comu rifirimentu â maiuri parti dî crunuluggìi, sunnu ultiriurmenti suddividuti ‘n modu diversu riggiuni pi riggiuni. L'ùrtimu arcu crunulòggicu datu a stu pirìudu è: nizziu 2200 a.C e â fini 1000 a.C.

L'etati dû brunzu è canusciuta bonu nta l'Europa cuntinintali, ntê riggiuni di l'Èggiu, ntô Vicinu Urienti e ‘n Cina, ntâ quali cuincidi câ dinastìa dî Chang. 

È nutèvuli lu fattu ca ntâ Mèrica latina li civirtati priculummiani canusceru na mitallurgìa basata supra l'oru e supra lu rami nzinu â cunquista spagnola.

Catigurìa:Archioluggìa
Catigurìa:Pristoria
Comps (Gard)

**Comps** è un cumuni francisi ntô dipartimentu dû Gard e ntâ riggiuni Linguadoca-Russigghiuni di 1.483 abbitanti (*ntô [[1999]]*).

## Giografìa
Lu villaggiu di Comps s'attrova ô puntu di ncuntru ntra li ciùmira Ròdanu e Gardon a circa 6 chm dâ citati di Beaucaire.

## Stùria
Comps fu un un cumuni assai riccu ntê sèculi passati grazzî, p'asempiu, ô sô portu supra lu Gardon custruiutu ô principiu dû sèculu XVII e ô cummirciu ca si fici cû ciumi. Oggi nun arrista cchiù nenti di chista èbbica.
Dû sèculu XIV, lu paisi addiventa nnuminatu â corti dî Papi di Avignuni picchì nni furnìu lu vinu.
Ntô 1794, duranti la Rivuluzzioni francisi, Comps canciàu nomu pi picca tempu n "Port du Gard" (*Portu dû Gard*).
Ntô 1838, rapìu di novu la crèsia dû villaggiu.
Spissu sacchiatu dî ciumari dû Gardon o dû Ròdanu, comu p'asempiu lu 26 di dicèmmiru 1790, li 8 e 9 di sittèmmiru 2002 e lu 4 di dicèmmiru 2003, lu villaggiu fu nvasu dui voti di na ciumara causata dî sô ciùmira. Sutta metri di acqua, lu paisi subbìu gravìssimi dammaggi.

## Dimugrafìa

## Munumenti
Comps è un paisuzzu ma è macari tìpicu dî villaggi pruvenzali chî sô paisaggi e li sô modi di campari.
* La Crèsia Nôtre Dame de la Consolation dû 1838. E' una dî rarìssimi crèsi francisi a aviri la scritta "Liberté, Egalité, Fraternité" supra la sô trasuta.
* Nfunnu â via *Saint Nicolas*, suprâ facciata di na casa (*un vècchiu cunventu*) si pò vìdiri la stàtua dû Santu.
* Assai vicinu dû villaggiu, supra na cuddina, s'attrova la batìa di *Saint Roman* unni si nstallaru ô sèculu V li primi erimiti. Di chistu munumentu si ponnu vìdiri citati comu Beaucaire, Tarascuni (*Tarascon*) e Avignuni (*Avignon*), li dui ciùmira Gardon e Ròdanu o macari lu munti cchiù famusu dâ riggiuni, lu Mont Ventoux.

Rifirimenti: Comps en français

Catigurìa:Francia
Tarascuni

**Tarascuni** (*ntô [[Lingua francisi|francisi]]: Tarascon e ntô [[Lingua pruvenzali|pruvenzali]]: Tarascoun*) è un cumuni francisi ntô dipartimentu dî Bouches-du-Rhône ntâ riggiuni Pruvenza-Alpi-Costa Azzola. Li sô abbitanti si chiàmanu "*tarasconnais*" pi l'òmini e "*tarasconnaise*" pî fìmmini. Ntô 2003 si cuntaru 14.000 abbitanti.

## Stùria
Situatu longu lu Ròdanu, ô ncrociu ntra li camini di Avignuni, la Camargue e lu Luberon, Tarascuni è ancura oj assuciata ê raccunti e liggenni ca ci foru versu lu 48 d.C. La liggenna raccunta ca Marta, vinennu di Palistina svarcàu a Tarascuni unni campàu *La Tarasque*, un mostru tirrìbbili. La Santa luttàu curaggiusamenti contru lu monstru. Nummarusu pilligrini visìtanu â culliggiali di Santa Marta, custruiuta vicinu ô Casteddu dû Re Rinatu. Lu Casteddu è cunzirvatu veru bonu; è unu dî casteddi medievali francisi cunzirvati megghiu. Chistu palazzu fu accuminzatu ntô 1400 di Luiggi II di Angiò e finutu di sô figghiu le Re Rinatu. Havi un sistema di difesa assai mprissiunanti cu dintra na biddìssima risidenza.

Tarascuni nspira àutri raccunti, n particulari la stùria famusa di *Tartarin de Tarascon*, pirsunaggiu illustri nvintatu di Alphonse Daudet ntô 1872. S'havi didicatu a iddu na casa situata ntô centru stùricu.

## Munumenti
* **Le Château du Roi René** (*Lu Casteddu dû Re Rinatu*) dû sèculu XV.
* **La Collégiale Sainte Marthe** (*La Culliggiali di Santa Marta*) dû sèculu XII e dû sèculu XIV.
* **La Chapelle Saint Gabriel** (*La Cappilla di San Gabrieli*), crèsia rumànica dû sèculu XI.
* **L'Abbaye Saint Michel de Frigolet** (*La Batìa San Micheli di Frigolet*) dû sèculu XII. Pigghia lu sô nomu dû pruvenzali *ferigoulo* ca signìfica *timu*.

## Culligamenti esterni
* Situ ufficiali dâ citati
* Situ dâ Batìa di Saint Michel de Frigolet

Rifirimenti: Tarascon en français

Catigurìa:Citati dâ Francia
Alphonse Daudet

**Alphonse Daudet**, (Nîmes, 13 di maiu 1840 – Pariggi, 16 di dicèmmiru 1897) fu nu rumanzeri francisi. Lu sô sipolcru s'attrova ntô Cimiteru dû *Père Lachaise* n Pariggi.

Studia ntâ scola supiriuri a Lioni. Fu sicritariu pressu lu Duca di Morny, pirsunaggiu mpurtanti dû Secunnu Mperu, quannu chiddu murìu prestu ntô 1865: chistu avvinimentu ci canciò la carriera di Alphonse.
Doppu di stu pirìudu, Daudet si cunzacrò sulu â scrittura, prima comu jurnalistu a *Le Figaro* appoi comu rumanzeri. Doppu ca si fici nu viaggiu ntâ Pruvenza, Alphonse accuminzò a scrìviri li primi testi ca fannu parti dâ sô òpira "Li Littri dû mê Mulinu" (*ntô [[Lingua francisi|francisi]] "Lettres de mon Moulin"*).
Appoi arricivìu, dû diritturi dû jurnali *l'Événement*, l'auturizzazzioni di pubbricàrili comu *feuilleton* (*= a episodi*) duranti lu pirìudu stivi dû 1866, sutta lu tìtulu di *Crònachi Pruvinciali*.

Arcuni dî raccunti di chista òpira hannu arristatu ntra li stùrii cchiù populari dâ littiratura francisi, comu "La Capra dû Signur Seguin" (*ntô [[Lingua francisi|francisi]] "La Chèvre de Monsieur Seguin"*), "Li Tri Messi Vasci" (*ntô [[Lingua francisi|francisi]] "Les Trois Messes Basses"*) o "L'Elisir dû Rivirennu Gaucher" (*ntô [[Lingua francisi|francisi]] "L'Élixir du Révérend Père Gaucher"*). Lu primu veru rumanzu di Alphonse Daudet fu "Lu Nicu Cosa" (*ntô [[Lingua francisi|francisi]] "Le Petit Chose"*) scrivutu ntô 1868. Fu lu rumanzu autubiugràficu di Alphonse picchì parrò dû sô passatu di prufissuri nta na scola di Alès (*ntô [[Gard]], ô nord di [[Nîmes]]*). Fu ntô 1874 ca Alphonse dicidìu di scrìviri: "Fromont jeune et Risler aîné" e macari "Jack" ntô 1876, "le Nabab" (1877), "les Rois en exil" (1879), "Numa Roumestan" (1881) o "L'Immortel" (1883). Ntô 1872 scrivìu "Tartarin de Tarascon", ca fu lu sô pirsunaggiu mìticu. "Li Raccunti dû Luni" (*ntô [[Lingua francisi|francisi]] "Les Contes du Lundi"*) ntô1873, n'òpira di raccunti suprâ Guerra franco-prussiana, lassa vìdiri lu sô gustu pi chistu gèniri e li raccunti maravigghiusi.

Alphonse Daudet è lu patri di Léon e Lucien Daudet. E' videmma lu frati di Ernest Daudet.

Rifirimenti: Alphonse Daudet en français

Daudet, Alphonse
Daudet, Alphonse
Daudet, Alphonse
Daudet, Alphonse
Daudet, Alphonse
Daudet, Alphonse
Li Diàlughi di Cunfuciu

**Li Diàlughi di Cunfuciu** (Lun Yü) fannu parti di Li Quattru Libbra (Ssu Shu), ca sunnu: La Granni Duttrina (Ta Hsüe); Li Diàlughi (Lun Yü); Lu Justu Menzu (Chung Yung); Lu Libbru di Menciu (Mêng Tsu). 

Cunziddirannu l'attuali virsioni, li Lun Yü sunnu òpira di Cheng Kang Ch’eng (127-200 d.C.). Sècunnu assai sinòlughi, li scritti cuntinuti nta li Lun Yü foru arricugghiuti dî discìpuli cinquant'anni doppu la morti dû sô Mastru. E' lu libbru cchiù anticu dî quattru.
Diàspora

**Diaspora** è un tèrmini d'urìggini greca chi discrivi la migrazzioni d'un nteru pòpulu custrittu a abbannunari la propia terra di nascita pi dispèrdirisi pi diversi banni dû munnu.

Spissu veni rifirutu ntâ storia ebbraica.

Catigurìa:Riliggiuni
Apirtura 1812

L**'Apirtura 1812** e na òpira d'urchestra rializzata dû cumpusituri russu Piotr Ilich Tchaikovsky (1840-1893). La sò mota discrivi la vittoria dâ Russia ntê verri napuliònichi. Vinni sunata pâ prima vota ntâ cattidrali di Cristu lu Sarvaturi (Mosca) lu 20 di austu dû 1882.

L'òpira accumenza cu na miludìa riliggiusa dâ crèsia ortudossa russa, c'arricorda comu la dichiarazzioni di verra contra â Francia fu nutificata ô pòpulu pû menzu dâ missa nta tutta la Russia. Nu cànticu sullenni veni sunatu sùbbutu dû dissideriu di vittoria. Sti nutizzî e la riazzioni dû pòpulu vìnniru riflittati ntô rumanzu *Verra e paci*, di Lev Tolstòi (chi discrivi puru lu cummattimentu di Borudinu (lu 7 di sittèmmiru dû 1812, unni Napuliuni Bonaparti vinci contra li forzi russi e attacca Mosca).

Lu pezzu cuntìnua cu na marcia prisintata dî trummi, unni si sèntunu l'asèrciti 'n marcia. L'innu nazziunali francisi *[[La Marsigghisa]]* servi pi dinutari lu caràttiri francisi di l'asèrcitu mmasuri e la vittoria di Napuliuni supra li russi.

Nu tema folclorìsticu russu cummìmura na battagghia unni li muscuviti vinceru contra Napuliuni. La ritirata di Mosca (â fini d'uttùviru 1812) è rapprisintata cu nu *[[diminuendo]]*).

Lu focu dê cannuna annuncia l'avanzata dê russi nzinu a quasi la fruntera dû mpiru francisi.

A fini dû cunfrittu si sèntunu li campani e li bummi a festa pi la vittoria e la libbirazzioni dâ Russia di l'accupazzioni francisa. Si senti puru l'innu nazziunali russu *Diu sarvassi lu zar*, 'n contrappuntu finali di l'innu francisi chi s'avìa ntinnutu prima.

Apirtura 1812
Diminuendo

***Diminuendo*** è nu tèrmini musicali chi ìnnica n'abbasciamentu dû vulumi di na siquenza musicali; Lu cuntrariu di crescendo. Comu tutti li tèrmini musicali clàssici (Adagio, Lento, Allegro, forte ecc.), è na palora taliana e nun si traduci.

Catigurìa:Mùsica
Slobodan Milosevic

**Slobodan Milosevic** prisidenti dâ Jugoslavia dâ fini di l'anni '80 ô 2001. Fu unu dî prutagunisti principali dê guerri barcànichi di l'anni '90. Fu arristatu ntô 2001, doppu ca persi l'elezziòni. Morsi 'n càrziri a l'Aia lu 11 di marzu 2006.

Milosevic, Slobodan
Milosevic, Slobodan
Milosevic, Slobodan
Milosevic, Slobodan
Osaka

**Ōsaka** (大阪) è na citati dû Giappuni, di 2,7 miliuna d’abbitanti, situata ntâ riggiuni dû Kansai, nta l'ìsula d’ Honshu, â foci dû ciumi Yodo. È la terza citati dû Giappuni pi nùmmaru d’abbitanti, posta ô centru di n'ària metrupulitana, dinzamenti pupulata, di cui fannu parti Kobe e Kyoto, chî quali junci lu nùmmaru di 17,510,000 abbitanti.
Osaka fu' sturicamenti la capitali cummirciali dû Giappuni e ancora òi è una dî maiuri distritti ndustriali e purtuali.

## Storia
Â funnazzioni lu sô nomu fu *[[Naniwa]]*.
Ntô 1583, lu shogun Toyotomi Hideyoshi avissi statu nu mpunenti casteddu, Ōsaka-jō (大坂城) ch’è tutt'ora, puru siddu anchiamenti ricustruiutu, unu dî munumenta sìmmulu dâ citati.
N’àutra famusa attrazzioni è custituiuta dû gigantiscu acquariu Kaiyukan, unu dî cchiù granni dû munnu.

L’abbitanti d'Ōsaka sunnu ritinuti di caràttiri struversu e vivaci, assai amanti dâ cucina e dû bon campari. Lu dialettu ca tuttora pàrranu, abbastanti diversu dû giappunisi standard, è di nun fàcili cumprinzioni.
 

Image:Location OsakaJapan.jpg|Osaka
Image:Osaka.jpg|Osaka


Osaka
Bangaluri

**Bangaluri** è la capitali e la citati cchiù granni dû statu innianu dû Karnataka. 

È la terza citati d'Innia ‘n òrdini di grannizza e la quinta ària metrupulitana cu na pupulazzioni di circa 6.5 miliuna d’abbitanti ntô 2001. È situata supra l'autuchianu di Mysore, a 968 m. d'autizza.
Fu annunciatu lu prugramma di canciari lu nomu dâ citati ‘n Bengaluru o Bengalooru ntô nuvèmmiru di 2006. 

Câ ndipinnenza di l'Innia ntô 1947 Bangaluri divinni nu granni centru ndustriali cu ndustrìi quali l'Hindustan Aeronautics Limited e l'Indian Space Research Organisation. Nta l’ùrtimi dicenni lu successu di l’azzienni a àuta ticnoluggìa di Bangaluri vitti la crisciuta dû sitturi di l'Information Technology (IT) ‘n Innia. Li suli azzienni d’information technology di Bangaluri mpèganu lu 30% dû miliuni di dipintenti ca l'IT vanta nta l'Unioni Inniana.

La citati vanta noltri lu Training Center di l'aeriunàutica indiana, lu Madras Engineering Group (MEG) e lu Central Military Police ntrammi facenti parti di l'asèrcitu.

Bangaluri è lu centru scintìficu di ccillenza di l'Unioni Inniana e è la seggi dû Stitutu Innianu di Scenzi e noltri dû Stitutu Innianu d’Astrofìsica, dû Raman Research Institute, dû Jawaharlal Nehru Centre for Advanced Scientific Research, dû National Center for Biological Science e di l' Indian Statistical Institute.

Lu nomu Bangaluri è na forma anglicizzata dâ palora Kannada Bengaluru. La cchiù antica rifirenza ô nomu Bengaluru è na nscrizzioni Ganga dû IX sèculu.

Catigurìa:Citati di l'Innia
L'Aia

**L'Aia** è una dî cità principali di l'Olanda, sedi dû tribbunali nternazzionali pî crimini di guerra.

Catigurìa:Paisi vasci
Vichinghi

Li **Vichinghi** (canusciuti videmma comu li danisi) sunnu nu pòpulu scandinavu canusciutu ntô pirìudu autumidievali: foru prutagunisti di ripituti scurrarìi e d’anchi muvimenti migratori tra l'800 e lu 1100. 

L'urìggini dû tèrmini *"Vichingu"* acchiana ô nurviggisi anticu *vík* (*"baia"*, *"nzinatura"*) o a l'anglusassuni *wic* (nziggiamentu cummirciali furtificatu), ca rìmmianu ê dui attivitati principali di ddi pupulazzioni: lu cummerciu e la piratarìa. 

La ccillenza nta l'arti dâ navigazzioni e la prupinzioni a l'attivitati di razzia e di cunquista oltrimari happiru urìggini dâ scarsitati di terra cultivàbbili ntê riggiuni di pruvinenza. Sulu cû sèculu X e la cummirsioni dî sô capi a lu cristianèsimu, li vichinghi accuminzaru a èssiri idintificati chî noma nazziunali attuali (danisi, svidisi, nurviggisi): ‘n pricidenza nta l'Europa centru-miridiunali li sô discinnenti èranu chiamati giniricamenti Nurmanni, zoè *òmini dû Nord*, nomu ca ristau a chiddi d’iddi ca cci si nziggiaru ‘n Nurmannia, Francia dû Nord. 

Li slavi urintali, ca cû cuncursu dî vichinghi dèttiru vita â Russia, vennu chiamati mmeci Variaghi. 
Pari oramai accirtatu, noltri, ca li Vichinghi, partennu dâ Danimarca e dâ Norveggia sbarcaru ntâ Groenlandia e, forsi, apprudaru supra li costi miricani pressu Terranova.

La prima ncursioni vichinga di cui s’havi nutizzia stòrica fu cumpiuta di pirati nurviggisi ntô 793 nta l'ìsula di Lindisfarne, ô largu dâ costa nordurintali ngrisa: tuttavia la sô prisenza era di tempu cunzulidata ntô Mari dû Nord e ntô Bàlticu. Grazzî ê sô tècnichi di navigazzioni e militari assai avanzati, li vichinghi rapprisintaru pi sèculi n’amminazza nun cuntrullàbbili.

Li friquenti ncursioni supra li costi ngrisi foru timpuraniamenti frinati d’Alfredu lu Granni (878-899).

Catigurìa:Pòpuli antichi
Northumberland

right|thumb|Lucalizzazzioni dâ cuntia ntâ Ngriterra
thumb|Bannera du Northumberland

Lu **Northumberland** è na cuntìa ngrisi, nnû tirritoriu dû Regnu Unitu, ê cunfini câ Scozzia. Avennu fattu parti dû mperu rumanu e avennu statu tiatru di tanti cummattimenti tra la Scozzia e la Ngriterra, lu Northumberland è riccu di storia.

Catigurìa:Cuntìi di Nglaterra
Sussex

**Sussex** è na cuntia tradizziunali dâ Ngriterra chi s'attrova ntô sud-est, cu na currispunnenza apprussimativa cu l'aria di l'anticu Regnu di Sussex. Si cunfina ntô nord cu Surrey, ntô nord-est cu Kent, ntô sud cû Canali Ngrisi, e ntô punenti cu Hampshire. È suttadivisa pî mutivi amministrativi ntra West Sussex (la parti punenti) e East Sussex (la parti livanti) e la *City of* Brighton and Hove (la cchiù granni citati e la capitali).

Catigurìa:Regnu Unitu
Marzu 2006

**[[2 di marzu]], jovidìa**
* Mosca - Na diligazzioni palistinisi dû Hamas è ricivuta ô Cremlinu di Vladimir Putin. 
----
**[[6 di marzu]], lunidìa**
* Bangkok, Tailandia - Manifistazzioni di massa vanniannu pâ rassignazzioni dû primu ministru Thaksin Shinawatra.
----
**[[8 di marzu]], mercuridìa**
* Palermu - Oi li ricircatura di l'Istitutu Nazziunali di Astrufìsica (INAF) di Palermu catturaru, li primi nta tuttu lu munnu, lu lampu gamma chiamatu *GRB 050904* chi è lu chiù luntanu chi s'ha mai vidutu.
----

**[[9 di marzu]], jovidìa**
* La sonda Cassini dâ NASA truvau nu geyser attivu ntâ supirfici di Enceladu, nu satelliti di Saturnu. Pi la prima vota ci sunnu evidenzi di acqua liquida fora dû nostru pianeta.

* Palermu - C'un gol di Francu Brienza (15èsimu), lu Palermu vinci pi 1-0 contra lu Schalke 04 nnâ prima partita dâ Coppa UEFA nnâ fasa di l'ùrtimi sìdici. 
----
**[[11 di marzu]], sabbutudìa**
* L'Aia, Ulanna - L'ex prisidenti dâ Jugoslavia, nculpatu pi crìmini di guerra, Slobodan Milosevic, murìu pi n'attaccu di cori n càrciri.
----

**[[15 di marzu]], mercuridìa**
* Melbourne - L'apirtura dî jòcura dû *Commonwealth* abbinnìu sta sira. 71 paisi cci fannu parti, cumpresi l'ìsuli dû Mari Meditirraniu: la Malta e lu Cipru.

----
----
**[[19 di marzu]], duminicadìa**
* Minsk, Bielorussia - Jurnata di elizzioni prisidinziali. Lu riggimi dû prisidenti Alexander Lukachenko, accusatu di manipulari l'elizzioni e di tèniri lu putiri câ forza, s'offri n'autru mannatu prisidinziali.
----
**[[21 di marzu]], martidìa**
* Lampidusa - Ripìgghiunu li sbarchi di clandistini. Stamatina nn'arrivaru 300, tra cui 15 fìmmini, direttamenti ô portu. Forru pòi traspurtati nta na struttura a posta pi la idintificazzioni.
----
**[[24 di marzu]], venniridìa**
* Palermu - Nu trafficu di manufatti, vasillami, muniti antichi e pergameni vinnuti su internet attraversu lu situ italianu e-bay fu struncato.
----
**[[26 di marzu]], duminicadìa**
* Kiev, Ucraina - Secunnu li primi risurtati la cualizzioni filu-russa, chi s'upponi ô partitu dû prisidenti Viktor Yushenko vinci l'elizzioni pulitichi. 
* Còmisu - Angilu D'Arrigu, cèlibbri deltaplanista sicilianu, mori nta n'incidenti cu n'aeriu di turismu duranti na dimostrazzioni.

## Viditi puru
* Frivaru 2006
* Aprili 2006
* 2006

Catigurìa:Marzu
Catigurìa:Nutizzî
Catigurìa:2006
Catigurìa:Abbinimenti
Santu Calì

**Santu Calì** (Santo Calì), natu a Linguarossa, ntâ pruvincia siciliana di Catania, lu 21 di uttùviru dû 1918 e mortu lu 16 di dicèmmiru dû 1972 quannu era ancora ntô chinu dâ sô attivitati di studiusu e di pueta.

Doppu aviri studiatu a Giarri e a Roma cunziquìu la làuria ‘n littri pressu l'Univirsitati di Catania discutennu na tesi di Storia dî tradizzioni pupulari. Nzignau pressu la scola media parificata “San Tommaso” ("S. Tomasi") di Linguaglossa, pressu lu Liceu-Ginnasiu "M. Amari" di Giarri; pressu la Scola media L. Pirandello di Ripostu e di novu, comu titulari di Littri ô Ginnasiu, pressu lu "M. Amari" di Giarri. 
Duranti lu pirìudu dâ cuntistazzioni (1968) Santu Calì si fici purtavuci dâ prutesta juvanili ntrasennu spissu ‘n cuntrastu cu l'auturitati sculàstica.

Ducenti di littri, pueta, saggista, culturi di studî clàssici ma videmma appassiunatu canuscituri di tradizzioni pupulari siciliani, fu unu dî tanti pirsunaggî di granni cultura ca dèttiru nu vàlidu e forti “input” culturali â Sicilia, e nun sulu. 

Santu Calì fu videmma unu dî dui funnatura, cu Rulannu Certa (Rolando Certa), di lu famusu Antigruppu puèticu sicilianu.

Comu succidìu a tantìssimi pueti taliani, Calì murìu mentri era ‘n cursu di pubbricazzioni quarchi travagghiu littrariu sô. 

## La sò puisìa
La puisìa di Santu Calì nun è assai canusciuta, facirmenti picchì è cunziddirata diffìcili a capìrila. Sempri circau a riscupriri palori antichi e abbirsari mmàggini strani e vaghi, comu li ricordi distanti di picciriddu. Li sò puisìi sunnu pubbricati nta n'edizzioni ntitulata *La notti longa* ca prividi 4 vulumi di cui sulu li primi dui sunnu 'n stampa. Lu primu si chiama *Canti Siciliani* e lu secunnu *La paci* (1972). N'asempiu dâ sò puisia (astrattu):
### Lamentu cubbu pi Rocca Ciravula
:Matri, dda notti ca prujisti càlici
:d'amuri, nta li manu d'alabbastru,
:a la siti sprivera di me patri
:ca turnava fuddettu di li boscura,
:chi pinzavi di mia?
::::Era d'austu
:e nta la vasca di l'acqua ramata
:la carancella allegra cracitava
:satannu arreri a stiddi ca ciurevanu
:spinguli d'oru a trapungiri mantu
:di celu vunchiu di ventu marinu.
:Iddu ti dissi palori di pàssiru,
:di spunzuni, di merru, di curvacchiu,
:tu cci sciugghisti vuci di carannula,
:sparmasti l'ala tennira di svolu
:e pirdisti nta l'ariu sirenu
:di lu to jorna virgini, cchiù pura
:di na Madonna, ...

## Vuci currilati

* Littiratura siciliana

## Lijami di fora

* Biografìa di l’auturi ‘n talianu

* Fotugrafìa dû scritturi

* Travagghiu didicatu â mimòria di Santu Calì e Rulannu Certa

### Fonti
* **Arba Sicula**, Vulumi XXV, Nùmira 1 & 2, 2004.

Calì, Santu
Calì, Santu
Calì, Santu
Vuci

**Vuci** pò èssiri na palora, nu vucàbbulu: p'asempiu li nummarusi vuci dâ lingua siciliana, o videmma li vuci dâ varianti dialittali calabbrisa (puru lu tìtulu di st'artìculu).

Macari, la vuci è lu sonu emittutu di l'èssiri umani o d'àutri armali pi prudùciri signali, cantari, parrari, sfruttannu lu passaggiu di l’aria attraversu li purmuna, la gola (lu cannarozzu) e la vucca o strutturi anàlughi ntê vulatili.

Catigurìa:850 palori siciliani di basi
Sarvaturi Camilleri

**Sarvaturi Camilleri** è nu scritturi sicilianu chi havi scrittu tanti òpiri pi sicilianu, cuntannu puisìi e cummedî pû tiatru. Veni cunziddiratu comu n'ammastratu dâ lingua siciliana, avennu scrittu na grammàtica acclamata e lu *Vocabolario Italiano Siciliano*, facirmenti lu megghiu vucabbulariu sicilianu muternu, certamenti lu cchiù cumpretu.

## Asempiu dâ sò puisìa
### di ''Luna Catanisa''
*[[dicidottu|Diciottu]] [[jaròfalu|Jaròfuli]]*
:Chianciulina a punenti
:la luna, jancu crisantemu,
:e chiovi.
:Nuvèmmiru, accantu di lu focu, campa
:di li ricordi di la primavera.

:Ju nun aju ricordi,
:a li mè spaddi rina senza màcula,
:nta lu celu canceddi sbarriati.

:Ntuttuna, dintra l'ànima, diciottu
:jaròfuli gintili,
:sirinata a li stiddi
:e prufumu d'aprili.

:Diciottu e tu mi guardi, e tu mi chiami...
:Centumila chitarri nta la notti.
:Lu celu di blu turcu, trapungiutu
:di matraperli e nàcchiri, e la luna
:ncantisimata supra di lu mènnulu.

:Diciottu, e mi si posa nta li manu
:la primavera.

Camilleri, Sarvaturi
Sistema di numirazzioni rumanu

Li **nùmmura rumani** sunnu nu sistema di numirazzioni chi usa li littri di l'arfabbetu nveci dî sìmmuli dicimali. Nzinu â ntruduzzioni dî nùmmura àrabbi, a pàrtiri dâ fini dû Mediuevu, li nùmmura rumani èrunu univirsalmenti utilizzati.

## Lu sistema

Li littri usati pi li nùmmura rumani sunnu:

* I - pi nnicari 1.
* V - pi nnicari 5.
* X - pi nnicari 10
* L - pi nnicari 50
* C - pi nnicari 100
* D - pi nnicari 500
* M - pi nnicari 1000

pi nnicari nu mùrtipru di 1, di 10, di 100 o di 1000 si ùsunu li littri rispittivi, una appressu a l'àutra, evintuarmenti facènnuli pricèdiri dû sìmmulu di 5, 50 o 500. Accussì 8 si scrivi VIII; 32 si scrivi XXXII; 278 si scrivi CCLXXVIII. Ccizzioni sunnu li nùmmura 4, 9, 40, 90, 400 e 900. chi si scrìvunu rispittivamenti comu na suttrazzioni: 4= IV, 9=IX, 40=XL, 90=XC, 400=CD, 900=CM. Accussì, pi asempiu, 1997 si scrivi MCMXCVII. Sta règula tuttavia nun è sempri applicata. Nun è raru truvari ancora oi rologghia unni lu 4 è nnicatu cu lu sìmmulu IIII.
Catigurìa:Storia
Jean Henri Dunant

thumb|left|Henry Dunant picciottu, la fotu è ntrâ 1850 e 1860

**Jean Henri Dunant** (Ginevra, 8 di maiu 1828 – Heiden, 30 di uttùviru 1910) umanista svìzziru, funnaturi dû Cumitatu ntirnazziunali dâ Cruci-Russa e prumuturi dâ prima Cumminzioni di Ginevra. Ntô 1901 appi lu premiu Nobel pâ paci.

## Talìa puru
* Cummattimentu di Sulfirinu

Dunant
Dunant
Dunant, Jean Henri
Dunant, Jean Henri
Rumanu Prodi

**Rumanu Prodi**, (Scandianu, 9 di austu 1939), pulìticu talianu. Fu prisidenti dû cunzigghiu dê ministri â fini di l'anni '90, e prisidenti dâ Cummissioni Europea. Ntô 2006 fu cannidatu "premier" di l'Unioni, 'n contrappusizzioni a Birlusconi pi la casa dê libbirtati. Â sciuta di l'elizzioni pulìtichi divintau torna prisidenti dû cunzigghiu. Tra lu 2006 e lu 2007 fu unu di l'ispiraturi principali di la nascita dû novu partitu dimocraticu, nasciutu dâ fusioni di l'Unioni e dâ Marghirita. Si dimisi dô sò sicunnu mandatu lu 24 di jinnaru dû 2008, dopu na crisi di cuvernu 'n quantu battutu nnî vutaziuni ntô sinatu.

Prodi
Prodi
Catigurìa:Puliticanti taliani
Prodi, Rumanu
Plácido Domingo

thumb|upright|Placido Domingo 2014

**Plácido Domingo** (Madrid, 21 di jinnaru 1941), tinuri spagnolu.

## Discugrafìa
* *Italia ti amo*, 2006

## Autri pruggetti

## Lijami di fora
* Lu situ ufficiali di Plácido Domingo
* Italia ti amo (Deutsche Grammophon)

Domingo, Plácido
Domingo, Plácido
Domingo, Plácido
Licuddìa

**Licuddìa** (o **Licudìa** nta àutri parrati siciliani) è un cumuni di 3.198 abbitanti dâ pruvincia di Catania. Comu a Mazzarruni, la cultivazzioni dâ racina è una di l'attività ecunòmichi cchiù mpurtanti.

## Storia
Licuddia avi origini antichissimi ca risalgunu ai tiempi de Greci e de Romani. Di fatti Licuddia api ancora diversi ritrovamenti archeologgici di ebbica ellinistica e di tardo imperu romanu cuomu u puoiu de santi e li rutti dell'Alia. Li autri reperti archeologgici do tirritoriu Licuddianu si trovinu n'to museo Antoniu Di Vita.

## Munumenta
Licuddia avi un castieddu midivali ca a causa do tirrimuotu do 1693 fu riduttu all'attuali rudiri. Oggi da fortezza resta qualchi muru e du turriuna cilindrici. U castieddu appartinni e Santapau e Filangeri e ai Ruffu di Calabria. Cuomu maggiri munumienti sacri Licuddia api a crisia a Matrici do 1600, a crisia de Capuccini co cummientu do 1568, e autri cummenta e chiesi cuomu chidda do Crucifissu , do Rusariu, de Ianchetti , do Carbaniu, e di Santa Lucia.
A crisia a Matrici e intitulata a patruna, Santa Margehrita ed è sita intà chiazza Vittorio Emanuele. Intà chiazza Garibaldi sorgi u municipiu , c'a prima era u cunvientu de patri duminicani.

## Cucina
A patacò è un piattu tipicu di Licuddia cumpuostu di farina di ciciri cucinata cu acqua e uogghiu. 

## U dialettu Licuddianu

Tanti su i cupusizioni dialettali scritti duranti i sieculi da parti de licuddiani. Cuomu li tanti prijeri cupuostu pa Madonna Addulurata o pa patruna da città , Santa Margherita virgini e martiri. Di siguitu ripurtammu certi piezzi do rusariu di S. Margherita patruna di Licuddia:

-La patruna a tutti immita pi cantari li lodi so , idda è Santa Margherita cara spusa di Gesù.

-E gridammu cu vuci ardita , viva santa Margherita.

Su macari assai i cupuosizioni ca ancora oggi si cantinu pa sittimana Santa e pa fasta di l'Addulurata. Di siguitu ripurtammu certi piezzi de setti spati, ca stannu a significari li setti duluri di Maria:

-Sa to spata e su duluri ca pruvasti accussì, forti dallu a mia 'nta l'ultimi uri a lu punto di mia morti, Viva Maria addulurata.

-E fu chista l'ultima spata o gran Matri Addulurata....

Su quasi trenta sia i canti tradizunali di Licuddia , tutti scritti in dialettu licuddianu. Ancora oggi si cantunu tutti sti canti ma assai di chisti sanu pirduto n'to cuorsu de tiepu e non si cantunu chiù.

## Pirsunaggi impurtanti di Licuddia

*Frati Franciscu Casciu, nasciu a Licuddia n'to 1600 e morsi lu 18 aprili do 1682 a Luanda n'to Congo. Frà Franciscu è servu di Diu pa Crisia Cattolica di Roma.

*Marianu Cusmanu, fu un pitturi impurtanti do '600. Nasciu e morsi a Licuddia.

*Marianu Agosta, fu un pitturi sicilianu e nu bravi ritrattista. Nasciu a Licuddia lu 1 lugliu 1870 e morsi sempri a Licuddia lu 7 giugno 1927.

## Vuci cunzigghiati
* Lacu di Licuddìa

Catigurìa:Cumuni dâ pruvincia di Catania
Basicò

**Basicò** è un cumuni di 745 abbitanti dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Brolu

**Brolu** è un cumuni di 5.481 abbitanti dâ pruvincia di Missina.

È situata longu la costa tirrènica a circa 90 Km dû capulocu di pruvincia. 

Lu nomu Brolu d'urìggini veni di *Brolium*, chi nnâ vascia latinità appi lu significatu di *parcu* o *jardinu*. 

Li fonti stòrichi fannu rifirimentu â custruzzioni dâ cumunitati urbanistica ntô sèculu XI, attribbènnula ê Primati di Sicilia, nòbbili famigghia appartinenti ô cippu di Bartolomeo d'Aragona e ligata â curti di Fidiricu II di Hohenstaufen. Si narra ca Bianca Lancia, futura matri di Manfredi di Sicilia abbitau ntô casteddu di Brolu.

Catigurìa:Cumuni dâ pruvincia di Missina
Catigurìa:Sicilia
Dublinu

** Dublinu** (gaèlicu: ***Baile Átha Cliath***, chi significa "paiseddu vadu dî cannizzi", o simpricimenti *Áth Cliath*) è la capitali dâ Ripùbblica d'Irlanda, tantu cchiù la citati cchiù granni e pupulata dû statu stissu e puru di tutta l'ìsula, cu 495.781 abbitanti e pi di cchiù un miliuni siddu si cunzìddira la vastìssima aria metropulitana. Havi statu 'n cuntìnua spanzioni urbanìstica e ecunòmica pi na vintina d'anni, quasi facennu la dannazza ê citazzioni e a l'òpiri di James Joyce (lu scritturi cchiù cèlibbri dâ citati dâ quali scrissi spissu).

Havi statu la capitali irlannisa nzinu dû mediu evu. S'attrova ô centru dâ costa livanti di l'ìsula e di dda riggiuni chi oi veni chiamata *[[Dublin (cuntia)|Dublin Region]]*, supra la vucca dû Ciumi Liffey.

Catigurìa:Irlanda
Catigurìa:Capitali di statu
Alexander Lukachenko

thumb|right|200px|Alexander Lukachenko

**Alexander Lukachenko** (Kopys, 30 di austu 1954) è lu Prisidenti 'n càrrica dâ Bielorussia. Ô putiri dû 1994, cô passari dû tempu nstaurau nu riggimi di tipu Dittaturiali.

Lukachenko
Lukachenko, Alexander
Asad ibn al-Furat

**Asad ibn al-Furat** (Nīshāpūr, Misuputàmia 759-Sarausa 828) o certivoti traslittiratu **Ased** fu nu jurista e teòlugu mpurtanti 'n Àfrica, mannatu di l'emiru Aglabbita Ziadet-Allah a cunquistari la Sicilia.

## Biografìa
Origginariu dâ Misoputamia (lu nomu *al-Furat* significa *di l'[[Eufrati]]*) a dui anni sò patri si trasfirìu a Kairouan ntî l'attuali Tunisia. Addivintatu picciottu, lu patri lu mannau a studiari dirittu islamicu a Medina unni arriciviu li nsignamenta di Mālik ibn Anas. Turnatu a Kairouan ntô 797, Asad grapiu na scola di dirittu islamicu.

La sò duttrina lu fici na pirsuna assai rispittata e duranti la summossa dû 810-811 nun pigghiau parti né pi Ziyadat, né pi li rivurtusi. Quarchi annu doppu, ntô 818-819 Zyiadat lu numinau caid di Kairouan, assumennu la guida spirituali e giudizziaria dâ cità. Ntô 825 arriniscìu cu sò carisma a neutralizzari n'àutra ribbillioni. 
Ntantu ntô 826 Eufemiu agghicau n Africa, addumannannu l'aiutu di l'aglabbiti pi pigghiari lu cuntrollu dâ Sicilia. Asad, secunnu tistimunianzi dî sò cuntimpuranii, fici nu discursu pùbbricu n cui dissi chi era tempu di mettiri pedi stabbirmenti n Sicilia. 
Asad si purtau vuluntariu puru pi cumannari la spidizzioni e cumulau la carrica di caid, guida spirituali cu chidda di cumannanti militari, fattu ùnica ntâ storia dî cunquisti àrabbi. 
Lu 17 di giugnu dû 827 Asad sbarcau 'n Sicilia ô cumannu di n'esercitu appujiatu puru dî truppi di Eufemiu. L'esércitu rigulari bizzantinu cumannatu dû Palata fu battutu. Riniscìu a pigghiari lu cuntrollu di Mazzara diriggennusi quasi sùbbitu a Sarausa, capitali bizzantina dâ Sicilia. Lu tintativu di cunquistari Sarausa fallìu : doppu diversi misi di assediu â cità, n'epidimìa s'abbattìu ntî l'esèrcitu àrabbu, facennu straggi. Lu cumannanti Asad stissu murìu a Sarausa a causa di chistu e fu sippillutu ddà stissu. La tomba di Asad, ntâ zona di l'attuali parcu archeològgicu, puru si òi è pirduta, fu pi quarchi sèculu meta di pilligrinaggiu.

## Talìa puru
*Sicilia (èbbica àrabba)

## Bibbliografìa

*M. Amari *Storia dei Musulmani di Sicilia*, 1854.

Catigurìa:Sicilia
Catigurìa:Biografìi
Catigurìa:Storia siciliana
Catigurìa:Cuvirnatura àrabbi di Sicilia
Enricu Fermi

**Enricu Fermi**, (Roma, 29 di sittèmmiru 1901 – Chicagu, 28 di nuvèmmiru 1954), fu nu fìsicu talianu, Premiu Nobel ppi la fìsica. 

## Biografìa
Cu Etturi Maiurana, Brunu Ponticorvu, Francu Rasetti Emiliu Segré e Eduardu Amaldi funnau a Roma lu gruppu dî picciotti di via Panisperna. Li sò studi supra lu dicadimentu beta e li riazzioni nucliari appiru na mpurtanza funnamintali pâ fìsica nucliari.

## Esiliu
Fermi lassau l'Italia ntâ lu 1938 ppi fujrasinni dei liggi razziàli ca facièunu scàntari a Laura, a sô mugghieri ebbrea, e emigràrru anzèmi 'nta li Stati Uniti dâ Mèrica.

Enricu, Fermi
Enricu, Fermi
Enricu, Fermi
Fermi, Enricu
Fermi, Enricu
Amèrica dû Nord

]

L**'Amèrica dû Nord** (o **Amèrica sittintriunali**) è dda parti dû cuntinenti d'Amèrica chi s'attrova ô nord dû Panama (accuminzannu cû Panama stissu). Li Stati Uniti e lu Canadà sunnu li paisi cchiù granni 'n tèrmini d'aria giogràfica. Li Stati Uniti è lu cchiù granni 'n tèrmini di pupulazzioni, lu pròssimu ssennu lu Mèssicu.

Giograficamenti si sparti l'Amèrica dû Nord n'àutra vota tra l'Amèrica sittintriunali e l'Amèrica cintrali.

### Tavuledda dî paisi

## Lijami di fora
* https://web.archive.org/web/20060426171101/http://www.america-norte.com/america-norte-mapa.htm
* http://www.earth-puzzle.com clickable map with links to related Wikipedia articles
* North america forums/

Catigurìa:Amèrica sittintriunali
Ìsuli di l'Australia

L'Ìsuli cchiù granni di l'Australia (sparti dâ Tasmania, ch'è nu statu):
* Ìsula Norfolk
* Ìsula Kangaroo
* Ìsula King
* Ìsula di Natali

Isuli